In nomine Regis eterni et Salvatoris nostri Iesu Christi, ego Teudo, archidiaconus nec non et Vuilencus prepositus, et ceteri fratres sancti Stephani Divionensis Ecclesie, notum esse volumus omnibus sancte Dei Ecclesie nostre fidelibus, de quodam fidele nostro nomine Rotberti cum filiis suis II, Ricardo nomine et Aginoni, ut illis concederemus aliquid ex terra sancti Stephani, hoc sunt iornales V, de terra arabile IIII ad edificare et alterum ad laborare. Et est ipsa terra in pago Hoscarense in villa que dicitur Bicis ad edificare vel meliorare non dubitent, ut omnibus diebus vite illorum teneant atque possideant; eo scilicet tenore ut omnibus annis quibus advixerint, in festivitate sancti Petri VIII Kalendas Martii solidos II in censum persolvant, et si neglegentes extiterint, in duplum componant. Ad cuius humillimam postulationem, aures nostre inclinantes et devote suscipientes, quatinus securius meliusve omni tempore vite illorum teneant atque possideant; post dicessum vero illorum et Bernardi qui censum recepit ad mensam fratrum revertit. Et hec securitas omni tempore firma et stabilis permaneat, ego Teudo archidiaconus manu propria firmavi et ceteri fratres firmaverunt. Signum Wilenco prepositi. Varnerij levite. Warnerij levite. Widoni subdiaconi. Bernardi levite. Grifoni presbiteri. Constantii presbiteri. Duranni presbiteri. Ursoni presbiteri. Waldierii presbiteri. Euvrard presbiteri. Wicherij levite. Rodulfi presbiteri. Hugoni subdiaconi. Ego Eldulfus sacerdos per iussionem Vilenco prepositi scripsi et subscripsi. Datavi die Lunis VII Kalendas Martii anno VIIII regnante Roberto rege.